
 З  А П  И  С  Н  И  К

Од десетата редовна седница на Советот на општина Чешиново-Облешево, одржана на ден 31.05.2022 година,во просториите на општината – Сала на Совет.
Седницата започна во 09.00 часот.
Присутни: Боби Ѓоргиев, Сане Стојанов, Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев и Анита Колева
Присутни и: Градоначалникот на општина Чешиново-Облешево г-н Далибор Ангелов,  Дејан Анакиев – ВД директор на ЈПКД „Облешево“, Моника Накова- директор на ЈОУДДГ „Ѕвездички“ Чешиново, Андреа Златкова – Координатор во ЦРИПР, Милена Параклиев – Одговорен сметководител во општината и Митко Бојаџиев – претставник на ФК Чешиново. 
Записникот го води Драгица Горгиевска – Советник за  нормативно-правни работи во општината
	Записникот од деветата редовна седница се стави на разгледување.
	Забелешки на Записникот од осмата редовна седница
	-Сане Стојанов
	Во Точка 3 во врска со дискутијата за идно размислување за отварање на капела мојата дискусија беше да има за сите населени места во општината по една а излагањето на директорот на Јавното Претпријатие беше дека има можност само за една капела.

Записникот од деветата редовна  седница се стави на гласање со забелешката од Сане Стојанов.
[bookmark: _GoBack]Со 9 гласа ЗА Записникот со забелешката  се усвои.

	За десетата редовна седница Претседателот го предложи следниот:


Дневен ред,

1. Годишен Извештај за работењето на Центарот за развој на Источен плански регион за 2021 година
2. Годишен Извештај за реализација на Програмата за развој на Источен плански регион за 2021 година
3. Правилник за изменување и дополнување на Правилникот за систематизација на работните места во ЈОУДГ „Ѕвездички“ Чешиново, општина Чешиново-Облешево
4. Одлука за давање на Согласност за утврдување на тарифи за водни услуги во 2022 година
5. Извештај за реализирање на социјална заштита во општина Чешиново-Облешево во 2021 година
6. Одлука за утврдување на приоритет
7. Одлука за измена на Одлуката за  одобрување на финансиски средства на ФК „Чешиново 2015“ Чешиново за учество во Трета лига Исток
8. Одлука за  предавање на стопанисување и управување на повеќенаменско игралиште во Облешево на ЈПКД „Облешево“
9. Ребаланс на Буџетот на општина Чешиново-Облешево за 2022 година
10. Предлози, прашања и барања





1 Точка (Годишен Извештај за работењето на Центарот за развој на Источен плански Регион за 2021 година)

2 Точка (Годишен Извештај за реализација на Програмата за развој на Источен плански регион за 2021 година)

-Андреа Златкова
Ги објасни писмените Извештаи.
Бидејки истите се поврзани објаснети се заедно.
Задолжителна обврска согласно Законот за рамномерен регионален развој.
-Сане Стојанов
Зошто општина Чешиново-Облешево не е вклучена во Источниот плански регион, во реализација на проектите никаде ја нема вметнато. Дали тоа е резултат на слабата работа на администрацијата, далчи причините се во нешто друго?
-Андреа Златкова
Овој Извештај се однесува за календарската 2021 година. Начинот на аплицирање и добивање на средствата на ниво на регион е со Одлука на Советот на Источен плански регион а членови на Советот се Градоначалниците на 11те општини од Источниот регион. Конкретно ќе кажам за средствата кои се добиваат преку Министерството за локална самоуправа и Бирото за регионален развој.
Претставници од Источниот плански регион, директорката со координаторите и експерт ангажиран од Центарот ги посетија сите општини и дискутираа за проектите со кои располага општината а кои се од регионален карактер. По дефинирање на проектите се спроведуват форуми во Заедниците на кои право на учество имат претставници од општините, вклучувајки и НВО и Бизниас сектор. Се спроведуват три форумски сесии каде на третата се гласа за приоритетни проекти. Изборот на приоритет потоа се проследува на одлучување на Совет на планскиот регион каде се донесува Одлуката со кои проекти да се аплицира. Понатаму конечната Одлука ја донесува Националниот Совет.
Во општина Чешиново-Облешево на таков начин е финансиран проектот за Изградба на фекалната канализација во село Соколарци I Фаза. 
Оваа година како Предлог од Ваша страна е II Фаза од истиот проект.
Преку Швајцарската агенција за развој и соработка се направени парковите на штркот во Чешиново и во Соколарци.
Во суштина досега се работеше по принципот на ротации ако една година се финансирани проекти во една општина следната година се финансираат во друга.
-Сане Стојанов
Зборувате за рамномерен развој. 2021 година општина Чешиново-Облешево ја нема никаде дали тоа е резултата на неработа на администрацијата, не гледам дека воопшто нешто е сработено. Апелирам за повеќе проекти да се реализираат во Нашата општина.
-Андреа Златкова
Во 2021 година има нов Закон за рамномерен регионален развој. Доколку ние доставиме некоја апликација за финансирање без комплетна документација тоагаш за тие средства ни се намалува финансирањето на проектите. Мора многу да се внимава при аплицирањето.
-Сане Стојанов
Во ред, само да кажам дека на крај ништо не сватив од Вашето излагање.

Се премина на гласање.

Со 10 гласа ЗА и 1 глас Воздржан се донесе Одлука за усвојување на Годишениот Извештај за работењето на Центарот за развој на Источен плански Регион за 2021 година

Со 10 гласа ЗА и 1 глас Воздржан се донесе Одлука за усвојување на Годишниот Извештај за реализација на Програмата за развој на Источен плански регион за 2021 година.

3 Точка (Правилник за изменување и дополнување на Правилникот за систематизација на работните места во ЈОУДГ „Ѕвездички“ Чешиново, општина Чешиново-Облешево)

-Моника Накова
Даде објаснување на писмениот Правилник.
Измените на бројот на Извршители е даден во табеларниот преглед. Се работи за две унапредувања кои досега беа приправници. И за ова ќе следува дополнителна постапка. По добивање на финансиски средства ќе следи и унапредувањето.
Се работи за еден неговател и еден воспитувач. Согласно Закон за заштита на деца истите досега работат како приправници.
-Сане Стојанов
Како што можам да видам на 11.05.2022 година Одлука донел Управниот одбор. Дали членот на Управниот одбор кој е од Кучичино бил повикан на овој состанок?
-Моника Накова
Понекогаш има пречки материјалите и поканата да се достават во хартиена форма, но секогаш членовите ги известуваме на маил. Од причини што истата работи во смени не можам да ја присилувам секогаш да перисуствува на состаноците, но покана секогаш добива. Нека провери на маил ќе види дека е известена навреме.
-Орце Митрова
Средствата за плати се обезбедени од Министерството?
-Моника Накова
Да, но како што кажав ќе има дополнителна процедура додека ова се реализира.

Се премина на гласање.
Со 11 гласа ЗА се донесе Одлука за давање на Согласност на Правилникот за изменување и дополнување на Правилникот за систематизација на работните места во ЈОУДГ „Ѕвездички“ Чешиново, општина Чешиново-Облешево.


4 Точка (Одлука за давање на Согласност за утврдување на тарифи за водни услуги во 2022 година)

-Дејан Анакиев
По претходно доставени параметри од Наша страна, Регулаторна Комисија донесе Решение со кое се утврди тарифата за надоместокот за водни услуги. Постапката е таа што и Советот на општината треба да даде Согласност на Решението на Регулаторната Комисија.
Претходната цена утврдена од Регулаторна Комисија била утврдена на давање на невистините податоци до Комисијата.
-Сане Стојанов
Дали се работи за иста цена на водни услуги на ниво на држава или цената е различна по општини?
-Дејан Анакиев
Различни се цените. Оваа цена е земена минимална од страна на Регулаторната Комисија.
-Орце Митров
Вкупно за вода и канализација колку е цената од м3? По оваа цена утврдена од Комисијата за потрошени 10м3 се наплаќа 300 денари.
-Дејан Анакиев
Да, можеби сме со најаниска цена на ниво на држава.
-Градоначалникот
Да не дојде до некоја забуна. Ние не ја одредуваме цената за водни услуги. Во постапката за утврдување на цената се пополнуваат разни прашалници, тоа е систем за сите тековни движења во претпријатието. Вредностите кои се дадени се од – до, и овде е земена минималната вредност. Претходните податоци кои биле доставувани до Регулаторната Комисија биле фингирани, не точни.
-Сане Стојанов
Треба да се стави поголем акцент да се изнајде Решение за оние кои крадат вода. Многу се краде а врз основа на тоа се троше струја која потоа ја плаќа претпријатието.
Имам еден предлог, при плаќање на данок да се побара и странката да ги има измирено обврските за комунална такса за вода, ѓубре, канализација. Тоа е и од интерес на општината а и на Јавното Претпријатие. Има многу што должат, има заостанати обврски по 90.000,00, 100.000,00 денари. Се согласувам со покачувањето, но баш поради ова ќе гласам воздржано.
-Дејан Анакиев
Од понеделникот веќе се почна да се оди на терен. Со импровизирани линии ги вадат лозјата. Ќе се поднесе соодветна пријава на секој што краде вода.
-Сане Стојанов
За овие проблеми разговаравме со директорот. Решението и да не е од Регулаторната Комисија и да е од општината надоместокот за вода треба да се каче. Го повлекувам зборот што реков дека ќе гласам Воздржано, ќе гласам ЗА за оваа Одлука да се донесе.
-Орце Митров
За тој што краде вода тоа е кривично дело и е предвидена казна затвор од 1 до 5 години.
-Дејан Анакиев
Со опомени ништо не постигнавме. Испаѓа како ние да ги молиме.
-Славе Донев
За Спанчево проблемот?
-Дејан Анакиев
За дефектот или?
-Дејан Анакиев
Општо што нема вода.
-Градоначалникот
Тоа е долгорочен проблем. Срамота е во 21ви век да нема вода. Од страна на општината се работи за решавање на тој проблем. Во најкраток можен рок ќе гледаме да го решиме тој проблем.

-Градоначалникот
Уште еднаш апелирам и Ве замолувам да формирате тело, за да не речете ние ништо не знаеме, а всушност можете многу да знаете. Имаме криза, едно населено место нема вода. Без струја се може, но без вода не.
Имав неколку состаноци со лица кои биле ангажирани од претходниот Градоначалник за да се заврши работата. Тие тврдат дека треба да им се плати фактура од 20.000,00 денари за чистење и 250.000,00 денаруи за да се заврши работата, меѓутоа освен фактурата тие немаат други документи. Целата инвестиција според некои проценки е од околу 600.000,00 денари. Но зошто работата е била закочена во одреден момент. Мора да имаме сериозен пристап за да се реши оваа ситуација.
Со оваа финансиска ситуација која ја имаме во општината во моментот и да си голем визионер не можеш да се снајдеш. Уште една нова блокада е на повидок.
Работиме на проблемот, но во кој временски период ќе се реши, не можам да ветам.
-Дејан Анакиев
Ниските зони имаат вода.
-Славе Донев
Јас сум од долно маало и немаме вода. Сите не прашуваат Нас, но одговор нема. Го разбирам комплетно и Градоначалникот. Роблемот не е од сега па моментално да биде решен.
-Градоначалникот
Се јавија многу квази инжинери, но не можеме да постапиме под притисок а работата односно проблемот да не биде решен. Треба да бидеме издржани и да имаме сериозен пристап.
-Франческо Наков
Моите сознанија се дека на 30 метри е дојдено до карпа и таму работата е застаната, а тврдат дека се дојдени на 90 метри.
-Градоначалникот
Проблемот е очигледен, но без претходно спроведена постапка јас не можам да платам фактура со толкав износ за наводно да продолжи работата. Мора да се испита целата ситуација, мора многу да се внимава.
-Дејан Анакиев
Бушењето е во приватен имот.
-Орце Митров
Проблемот со водоснабдување на Спанчево е од секогаш. Затоа и во мој мандат се стави техничка вода. За пиење и поголем број од домаќинствата не ја користат од системот туку купуваат флаширана вода.

По дискусијата се премина на гласање.
Со 11 гласа ЗА се донесе Одлука за  давање на Согласност за утврдување на тарифи за водни услуги во 2022 година


 5 Точка (Извештај за реализирање на социјална заштита во општина Чешиново-Облешево во 2021 година)

-Сане Стојанов
Кој е критериумот при изборот на лицата во проектот за грижа за стари лица?
-Драгица Горгиевска
Имаше јавен повик за пријавување. Ние како општина сме партнери во проектот. Во изборот на лицата пријавени по јавниот повик немавме влијание.
-Орце Митров
Јас го бев пријавил татко ми со цел една од жените киои беа пријавени да добие ангажман. Тоа се големи процедури. Прво треба да имаш медицинска документација, домашните да бидат вработени да нема кој да се грижи за лицето и други документи. Работниот ангажман им е по четири часа на ден кај едно лице.
Огласот е завршен, беше преку Црвен крст.

Се премина на гласање.
Со 11 гласа ЗА се донесе Одлука за усвојување на Извештајот за реализирање на социјална заштита во општина Чешиново-Облешево во 2021 година.


6 Точка (Одлука за утврдување на приоритет)

-Градоначалникот
Се работи за улицата Питу Гули во Облешево. Не е од средства по основ на задолжување. Овие средства се од Министерството за транспорт и врски. На 12.05 имавме средба со жители од таа улица. Проблемот е околу тротоарите и експропријација. Предвидено е улицата да биде со тротоари од двете страни а околните куќи имат узурпирано простор. Се надеваме дека улицата ќе се реализира по проектот и нема да има никаков проблем.
-Орце Митров
Да се прибават писмени Изјави дека се откажуват од надоместок за експропријација. Во минатото таков проблем имавме со „Чуко“ за патот Облешево -Подлог. Привично беше дека нема да бара средства па потоа не тужеше.
-Стојан Ангелов
Сите се навлезени во патот.
Кога ќе ги прашаш ќе кажат дека убаво е улицата да се направи а потоа ќе бараат пари.
-Градоначалникот
Им оставив сами да се договорат. Ако не се договорат ќе се изземат тротоарите и ќе се заврши работа и на друго место. Го узурпира местото а уценува за пари. Некогаш треба и на тој начин да се постават работите, самите да се договорат.
-Орце Митров
И за тие што ќе кажат дека се согласуват барајте да потпишат Изјави.
-Далибор Ангелов
Се изготвија уште две технички документации за улица Маршал Тито во Чешиново и за Сремска во Облешево. Ќе бараме средства и за нивна реализација.
-Сане Стојанов
Дали може да добиеме писмена Информација за последните 4 години во општината кои улици се асфалтирани, должина на улиците, вредност и средствата од каде се добиени?
-Градоначалникот
Може, Боби нека ја свика Комисијата за урбанизам.

Се премина на гласање.
Со 11 гласа ЗА се донесе Одлука за утврдување на приоритет (Изградба на улицата Питу Гули во Облешево.


7 Точка (Одлука за измена на Одлуката за  одобрување на финансиски средства на ФК „Чешиново 2015“ Чешиново за учество во Трета лига Исток)

-Милена Параклиев
Само да кажам дека Фактурите кои ми недострасуваа во документацијата за кои зборував на седница на Комисијата ми се донесени и сега тие документи ми се комплетни
-Мите Бојаџиев
Се работи за 4 фактури за гориво и 60.000,00 за играчите. Камерманот и докторот ги плаќаме од џеб и ги кратеме сите трошоци до максимум. Не им се плаќаат тренинзите. Срамно е да не се заврши сезоната.
-Орце Митров
Тоа што е доставено до општината треба да се исплати.
-Милена Параклиев
Има фактури и за доктор и за камерман.
-Орце Митров
Работата е што општината е во многу лоша финансиска ситуација.
-Градоначалникот
И јас не сакав да дојде до ваква ситуација но сите сме свесне во каква ситуација е општината.
Од страна на сметководство ми беа предочени низа недоследности и пред да пристапиме кон одредени плаќања мора некои работи да бидат расчистени, Мора сите работи добро да се обмислени и законски издржани.
Завчера пратив барања за донации. Сите го знаеме проблемот со водоснабдувањето во Спанчево. За да се заврши предвидениот зафат потребни се околу 600.000,00 денари од кои 250.000,00 се само обезбедени како донација. Од една страна зборуваме дека нема средства за еден ваков зафат од друга страна толку средства се одобруват за фудбал.
-Франческо Наков
Освен општината кој друг е спонзор на клубот?
-Митко Бојаџиев
Зошто советниче не излобираш средства од некоја приватна фирма?
-Франческо Наков
Тоа треба Вие како клуб да го излобирате а не јас како советник.
-Градоначалникот
Такви средства за спортски клуб мислам дека и Кочани не одобрува.
Се одобруват средства за развој на спорт.
-Франческо Наков
Никој нема да е против доколку финансиската состојба на општината е добра.
-Милена Параклиев
Околу фактурите за гориво, зошто да се патува со повеќе коли, мислам дека поекономично ќе е да се патува со комбе.
-Митко Бојаџиев
Доколку сметате дека да се патува до Дојран и назад е многу 7.500,00 денари тогаш не знам што да кажам.
-Милена Параклиев
Затоа побарав ова да се разгледа на Комисија за да ми кажат дали е во ред ова.
-Орце Митров
Средствата за превоз не се многу.
-Славе Донев
До кога се натпреварите?
-Митко Бојаџиев
Имаме уште една утакмица до завршување на полусезоната. Да се платат овие фактури кои се доспеани. За последната утакмица нема да барам средства. Дури и за докторот и за камерманот јас ќе ги платам средствата.
-Орце Митров
Тоа не се големи средства. Да се платат доспеаните фактури. За следната созона навреме да видиме дали општината има средства за ова или не.
-Митко Бојаџиев
Надвор од работата за финансирање на клубот. Се ближи јубилејот на Илинденски Спортски игри. Игралиштето е во многу лоша состојба. Даските на трибините се скршени. Доколку не се поправат треба да се атворат за некој да не се повреди. Соблукувалните исто така се во лоша состојба. Теренот треба да се косе. Кој ќе го одбележува игралиштето? Има многу работа пред почетокот на натпреварите.
-Градоначалникот
Треба да се напомене дека за некои плаќања кон клубот нема доставено соодветна документација.
-Милена Параклиев
Во меѓувреме ја добив документацијата, сега е во ред.
-Орце Митров
Да не ја мешаме политиката и спортот. Овој совет никогаш политички не гласал.
-Сане Стојанов
За луѓето кои работат со спортисти можам да кажам дека се „болни“ по спортот често и на своја штета бидејки како што кажа и Мите троше и негови сопствени средства за да опстане клубот. Сум да се помогне на клубот но со издржани аргументи околу барањата за финансирање. Исто така од Сметководство доколку сметаат дека некои пристигнати фактури се нереални да ги одбијат тие плаќања.
-Мите Бојаџиев
Тоа што е досега поминато да се плати. Сезоната заврши.

Се премина на гласање.

Со 11 гласа ЗА се донесе  Одлуката сите перистигнати доспеани фактури да бидат измирени.


8 Точка (Одлука за  предавање на стопанисување и управување на повеќенаменско игралиште во Облешево на ЈПКД „Облешево“)

Без дискусија со 11 гласа ЗА се донесе Одлуката за предавање на стопанисување и управување на повеќенаменско игралиште во Облешево на ЈПКД „Облешево“.


	9 Точка (Ребаланс на Буџетот на општина Чешиново-Облешево за 2022 година)

-Милена Параклиев
Даде објаснување на Ребалансот на Буџетот за 2022 година.
Во Буџетот првично не беше прикажано пренесеното салдо од претходната година 1.001.142,00 денари и средствата за набавка на жубрарката (грантот) во износ од 1.876.774,00 денари.
Другото се фиксните трошоци за комуналии, плати, надоместоци за членовите на Советот, за Јавното Претпријатие и слично. Ребалансот е збир од приоритети. Новина од пред некоја година е што Министерството за финансии го определува износот на Буџетот.
-Сане Стојанов
Која е разликата од закуп на објекти и приход од закуп на општински имот.
-Милена Параклиев
Првото се работи за школите и градинките, а второто е од закуп на деловни простории сопственост на општината.
Школите се финансираат од самофинансирање и од дотации. Ние немаме некој детален увид во нивното работење, но нивниот Буџет е во склоп на општинскиот Буџет. Од нив ги добивам овие податоци.
-Сане Стојанов
Капитални приходи 73?
-Милена Параклиев
Приходи од земјиште.
-Драгица Горгиевска
Со градежното неизградено земјиште сопственост на Републиката а на територија на општината, располага општината. За да се пристапи кон продажба на земјиштето претходно се изготвува Урбанистички план. Почетната цена на продажбата во зависност од намената на земјиштето е утврдена со Уредба донесена од страна на владата.
Овие приходи прикажани во Буџетот е врз база на изготвени Геодетски елаборати и се некој минимален можен приход кој би се остварил од продажба до крајот на годината.
-Сане Стојанов
421220 Дрва?
-Милена Параклиев
Исто се однесува за училиштата.
-Сане Стојанов
А 424210?
-Милена Параклиев
Тоа е збирно конто
-Сане Стојанов
Зголемени се средствата за репрезентација?
-Градоначалникот
Не ми требаат такви работи, не знам јас дека се зголемени средствата.
-Сане Стојанов
Јас така читам 421210 можеби сум грешка но така пишува има зголемување од 50.000,00 денари.
427 Привремени вработувања
-Милена Параклиев
Колегата Владимир Градежниот инспектор е ангажиран преку Агенција за Привремени Вработувања.
-Сане Стојанов
464940 Трансфери при пензионирање?
-Милена Параклиев
Исто се работи за училиштата.
-Градоначалникот
Буџетот на училиштата е креиран од нивна страна и влегува во Нашиот вкупен буџет.
-Сане Стојанов
48 Капитални расходи од 125.000,00 на 2.000.000,00
-Милена Параклиев
Уште на почетокот на моето објаснување за Ребалансот кажав дека овде се вметнати и парите за грантот за ѓубрарката.
-Градоначалникот
Веќе е финалана набавката.
Струјата ни ги поремети сите предвидени работи. Знаевме дека ќе има енергетска криза, но дека ќе има такво зголемување на износот на фактурите никој не можеше ни да претпостави. Дополнителен трошок се и фактурите за штетниот договор за јавно Приватно Партнерство со Телеком.
-Сане Стојанов
Биланс на капитални расходи 48290
-Милена Параклиев
Како што реков тоа е ставката за набвка на ѓубрарката. За таа цел веднаш по завршување на Советот ќе одам во Министерство за финансии за побрзо да биде вчитан Ребалансот.
-Сане Стојанов
На 2 места е споманто за електрична енергија.
-Милена Параклиев
Едното е за потроешна електрична енергија другото е за уличното осветлување.
-Градоначалникот
До 2026 година имаме обврска согласно Договорот за ЈПП да плаќаме на Телеком.
Уште кога се поттикна прашањето за вакво нешто кажав дека референтните вредностио се многу големи. За жал ниту имаше некој да ни објасни детално околу ова прашање ниту нашата реакција се прифати. Сега кога веќе Договорот е склучен мора да ги плаќаме фактурите. Доколку се раскине пред истекот на рокот општината ќе плаќа пенали.
-Сане Стојанов
Многу прашања и пак на крај ништо не ми е јасно.
-Градоначалникот
Тоа е унифициран образец и мора секоја ставка и подставка да биде пополнета. Креацијата на Буџетот сега е пореална, не е само желботека.
-Милена Параклиев
Буџетот е одреден од Министерството за финансии. Може да го менуваме само доколку има нов извор на приходи. Ова е така почнувајки од 2019 година па наваму. Доколку има измени се пристапува кон донесување на Ребаланс.

Се премина на гласање.

Со 11 гласа ЗА се донесе Одлука за усвојување на Ребалансот на Буџетот за 2022 година.


	19 Точка (Предлози, прашања и барања)

	Прочитано Барањето за финансиска помош од Влатко Коцев Претседател на Здружение Фудбалски клуб академија Чешиново-Облешево. Се бараат 100.00,00 денари трошоци за гориво за превоз на дечињата кои тренираат во фудбалскиот клуб.
	-Стојан Ангелов
	Уште многу вакви барања ќе се јават.
	-Орце Митров
	Треба да заземеме еден став за сите.
	-Франческо Наков
	Колку што имам информација Влатко има купено комбе и ги зема децата од дома ги носе на тренинг и ги враќа. Исто и за натпревари низ цела македонија.
	-Стојан Ангелов
	Проблемот е што општината е во таква ситуација каква што е и знаеме дека нема пари. Од друга страна како и што кажа правничката имаше јавен повик и истите не поднесоа апликација во предвидениот рок.
	-Сане Стојанов
	Како што и преска напоменав има луѓе „болни“ по спортот што за истото ќе дадат и пари од свој џеб, а има и такви што се профитери од секоја можна ситуација. 
	Клубот  функционира, има доста деца што тренираат и штета е вакво нешто да се преќине.
	-Франческо Наков
	За 6 месеци пратија 4 деца да тренираат во Брегалница.
	-Сане Стојанов
	Тренираат деца од 10 – 14 до 16 години. Се гледа дека човекот доста се труде и сака овоа да функционира. Нека каже Градоначалникот дали има можност. Од 70 деца кои тренираат само 20 плаќаат.
	-Стојан Ангелов
	Проблемот е финансиската ситуација на општината.
	-Орце Митров
	Да се повика Влатко да дојде на следната седница и да видиме дали може да издвоиме симболична сума.
	-Сане Стојанов
	Искрено јас попрво би гласал за ова барање, за дечињата што тренираат отколку за преска што дискутиравме за фудбалскиот клуб.
	-Франческо Наков
	Дозволија да тренираат и деца кои немаат средства да платат членарина.
	-Орце Митров
	Кога беше “Open fun football” тренираа децата без пари и многу таленти произлегоа од тоа време.
	Предлагам Влатко Коцев да се повика на нареден Совет и да го образложи Барањето.

	Едногласно се прифати предлогот на Орце Митров, Влатко Коцев да биде повикан да присуствува на нареден Совет.

	-Саше Донев
	До каде е реализацијата на проектот „Изградба на фекална канализација во с.Уларци“. Донесоа материјал, го оставија и никаде ги нема.
	-Градоначалникот
	Точно е тоа дека самиот проект и подготовките околу реализацијата на проектот се почнати од претходниот Градоначалник и дека цевките се донесени. Мислењето беше дека работата се наследи и веднаш треба да почне и реализацијата.
	На почеток наидовме на технички пречки наведени во самата проектна документација кои мораше да бидат отстранети и за кои требаше да се изјасни самиот проектант. Се јави и опција од која може повеќе да се добие од овој проект и мораше да ја исчекаме работата. Се испостави дека може. Изведувачите се воведени во работа, се слушам со сопственикот на фирмата и во најскоро време ќе почне и реализацијата на проектот.
	Слушав разни муабети дека јас ја имам стопирано работата, дека проектот нема да се реализира што е апсолутна невистина.
	-Франческо Наков
	До каде сме со крпењето на дупките на улиците?
	-Градоначалникот
	Ниту една фирма не се јави на тендер.
	-Сане Стојанов
	Околу заштедата на електричната енергија зборував и на седница на Комисија ќе кажам и сега. Кога тренираат децата на игралиштето нека се направи струјата на рефлекторите да можат да ја исклучат кога ќе заврши тендерот. На тој начин ќе се заштеди многу. Исто и за уличното осветлување нека се вклучува на сензор. Има електричари што можат да вградат „магично око“. Мислам дека доколку побараме ќе се заврши и таа работа.
	Друг мој предлог беше при заверка на купопродажните договори да се побара и доказ дека сметките кон ЈПКД „Облешево3 се подмирени. Не знам дали тоа е Законски?
	-Градоначалникот
	Не е Законска обврска, но од друга страна не се ниту коси со Закон. Се работи за јавна давачка која е Законска обврска.
	-Сане Стојанов
	На 06.07.2022 година организираме хуманитарен концерт за изградба на црквата во село Кучичино.
	Прво да прашаме дали за овој настан може да го искористиме училишниот двор. Школската година ќе биде завршена и нема со овој настан да се пречи на наставата.
	Друго, дали ќе може да ни се помогне со печатење (принтање), фотокопирање на барања, покани и слично?
	Сакавме да се организира пред Петровден. Да видиме и за приклучок за струја , тоа што може да ни излезе во пресрет општината.
	Ние сме земја каде ако нешто се обидеш да организираш ќе се соочиш со судови. Тоа се случува и со организираниот штрајк за земјоделците. Постапката е по Жалба од МВР. Иритира моментот што се сведуваат дека е партиски органзирано. Зошто нема Комисија за земјоделие во општината. Околу овие работи со земјоделците истите да ја координираат работата.
	Депонијата пак беше запалена. На празникот Св.Атанас од далеку се гледаше таков облак што на момент ќе помислиш дека е метеор.
	-Градоначалникот
	Во врска со организацијата на хуманитарниот концерт. Општината ќе Ви излезе во пресрет за се што треба. Со училиштето ќе се контактира околу средување на училишниот двор.
	Општината е прогласена за село на штркот. Гнездото во Чешиново, кое беше прогласено за најголемо гнездо во Европа од невремето падна и никој ништо не превзема. Македонско Еколошко Друштво е тука само за да шета низ Европа  а кога треба да се превземе нешто никаде ги нема. Ако пак сам превземеш нешто може да те тужат.
	Во врска со заштедата на електричната енергија некои места се во тотален мрак. Но сега е летен период кога народот сака да излезе во парковите и не е добро да нема осветлување. Да се размисли некако со тајмер подоцна да се уклучува а порано да се исклучува иако имам информации дека некои општини го имат направено тоа и се соочиле со опомени, казни.
	Мислев дека Комисијата за земјоделие е формирана. За наредна седница нека се состане Комисијата за мандатни прасанја, формирајте ја и таа Комисија. Истата не може да координира и организира штрајкови за земјоделците, но е од голема важност постоењето на таква Комисија во Нашата општина.
	Околу Регионалната депонија, проектот се реализира преку Источен плански регион и веќе е дојдено до некоја завршна фаза. 
	-Франческо Наков
	Проблемот со Синохидро.
	-Градоначалникот
	Писмено им укажавме.
	Со исцрпување на Дневниот ред заврши десетата редовна седница на Советот на општина Чешиново-Облешево.
	Седницата заврши во 12.00 часот.


                                                                           Совет на општина Чешиново-Облешево
                                                                                                Претседател
                                                                                                Орце Митров

